stanford-oval/wikipedia huggingface dataset:
Alabama Song

Alabama Song (tunnettu myös nimillä Whisky Bar, Moon of Alabama ja Moon over Alabama) on musiikkikappale, jonka sanoitti vuonna 1925 Bertolt Brecht ja sävelsi kaksi vuotta myöhemmin Kurt Weill. Kappale kirjoitettiin saksalaiseen operettiin Mahagonny, jossa kappaleen esitti Weillin vaimo Lotte Lenya. Myöhemmin kappale kuultiin myös oopperassa Mahagonnyn kaupungin nousu ja tuho, jossa se oli ainoa ei-saksankielinen laulu.
The Doors julkaisi kappaleesta version vuonna 1967 ilmestyneellä esikoisalbumillaan nimellä ”Alabama Song (Whisky Bar)”. Yhtyeen kosketinsoittaja Ray Manzarek sovitti kappaleen yksinkertaisemmaksi.  Doorsin versio teki kappaletta tunnetuksi nuoremman sukupolven keskuudessa.
David Bowie esitti kappaletta vuoden 1978 kiertueellaan. Hän äänitti siitä samana vuonna studioversion, joka julkaistiin helmikuussa 1980 singlenä. Bowie oli Bertolt Brechtin musiikin ihailija, ja hänen versionsa mukailee Lotte Lenyan vuoden 1956 levytystä. Single saavutti Britannian singlelistan sijan 23.
Almirante Riveros (DDG 18)

| Almirante Riveros |
| --- | --- |
 Almirante Riveros

Aluksen vaiheet
Rakentaja:  Vickers Armstrong, Barrow-in-Furness
Kölinlasku:  12. huhtikuuta 1957
Laskettu vesille:  12. joulukuuta 1958
Palveluskäyttöön:  31. joulukuuta 1960
Poistui palveluskäytöstä:  upotettu maalilaivana 1998
Tekniset tiedot
Uppouma:  2 730 t (standardi) 3 300 t (max)
Pituus:  122,5 m
Leveys:  13,1 m
Syväys:  4,0 m
Koneteho:  54 000 bhp
Nopeus:  34,5 solmua
Miehistöä:  17 upseeria ja 249 miehistönjäsentä
Aseistus
Aseistus:  4 × 4"/L60 -tykkiä yksiputkisina asennuksina 6 × Bofors 40 mm/L60 -tykkiä yksiputkisina asennuksina 5 ×  21" (533 mm) torpedoputkea 2 × Squid-sukellusveneentorjuntaheitintä
Almirante Riveros (runkonumero DDG 18) oli Chilen laivaston Almirante-luokan hävittäjä.
Valmistus

Alus tilattiin Vickers Armstrongilta Barrow-in-Furnessista ja sen köli laskettiin 12. huhtikuuta 1957. Alus laskettiin vesille 12. joulukuuta 1958 ja se valmistui 31. joulukuuta 1960.
Palvelus

Aluksen kaksi 40 millimetrin Boforsia vaihdettiin kahteen Sea Cat -ilmatorjuntaohjusten laukaisualustaan Talcahuanossa 1964. Alus modernisoitiin Britteinsaarilla 1970-luvun alussa, jolloin torpedoputkien tilalle asennettiin Exocet MM38 -merimaaliohjukset ja samalla asennettiin kuusi 324 millimetrin sukellusveneentorjuntatorpedoiden laukaisuputkea.
Almodovar

Almodovar tarkoittaa seuraavia:
Paikka

Almodôvar, kunta Portugalissa
Almodóvar del Campo, kaupunki Espanjassa Ciudad Realin maakunnassa
Almodóvar del Pinar, kunta Espanjassa Cuencan maakunnassa
Almodóvar del Río, kunta Espanjassa Córdoban maakunnassa
Henkilöitä

Agustín Almodóvar, espanjalainen elokuvatuottaja ja Pedro Almodóvarin veli
Pedro Almodóvar (s. 1949), espanjalainen elokuvantekijä ja Agustin Almodóvarin veli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Almodovar”, voi hakea sivunnimihaulla, laajalla sivunnimihaulla tai tekstihaulla.
Ala-Nurmes

| Ala-Nurmes |
| --- | --- |
Valtiot:  Suomi 
Paikkakunta:  Kuopio
Koordinaatit:  63°18′30″N, 28°11′50″E
Järvinumero:  04.639.1.003
Mittaustietoja
Pinnankorkeus:  105,2 m 
Rantaviiva:  16,22 km 
Pinta-ala:  1,92 km² 
Tilavuus:  0,011 km³ 
Keskisyvyys:  5,7 m 
Suurin syvyys:  22,6 m 
 fiAla-Nurmes 
Ala-Nurmes on pitkänomainen ja kapea järvi Kuopion koilliskolkassa Pohjois-Savon maakunnassa. Sen pinta-ala on 1,9 neliökilometriä. Etäisyys Kuopion keskustasta on 51 kilometriä pohjoiskoilliseen.
Maantiede

Ala-Nurmeksen pituus etelästä pohjoiseen on 4,7 kilometriä. Järven eteläpuolisko on noin 200–300 metriä leveä, pohjoispuolisko noin 600–800 metriä leveä ja aivan pohjoisin osa on noin 200 metriä leveä. Runsas viidennes Ala-Nurmeksen pinta-alasta on vähintään 10 metriä syvä. Kyseinen vyöhyke alkaa järven eteläosasta ja ulottuu kolmisen kilometriä pohjoiseen, jossa se kattaa järven koillisen osan. Luoteinen osa on matalaa, kuin myös järven pohjoisin ja eteläisin osa. Ala-Nurmeksen syvin kohta sijaitsee itärannan Lypsyniemen edustalla.
Ala-Nurmeksen saariluku on 17. Niistä 6 on alle aarin laajuisia luotoja. Saaret sijaitsevat järven eteläisessä ja luoteisessa osassa. Laajin saari on noin 80 aarin laajuinen Virtasaari.
Ala-Nurmeksen pohjoisosaan virtaa vesireitti pienten järvien kautta pohjoisesta Nurmesjärveltä (110,1 metriä mpy) runsaan kahden kilometrin päästä. Ala-Nurmes kääntyy alavirtaan länsirannan Kivisalmen kohdalta, josta alkaa etelään Mustaan (101,7 metriä mpy) virtaava vesiuoma. Musta laskee Syväriin (95,5 metriä mpy).
Ala-Nurmeksen länsi- ja etelärannoilla on runsaasti viljelysmaata, itäranta on metsäistä.
Ala-Nurmeksen vesitilavuus on 10 975 000 kuutiometriä.
Ala-Nurmes (04.639.1.003) kuuluu Nurmesjoen valuma-alueeseen (04.639), joka on kolmannen jakovaiheen vesistö Vuoksen päävesistössä (04). Toinen jakovaihe on Syvärin alue (04.63) ja ensimmäinen on Nilsiän reitin valuma-alue (04.6). Nurmesjoen valuma-alueeseen kuuluu 29 vähintään hehtaarin laajuista vakavettä, joista laajimmat ovat Nurmesjärvi, Ala-Nurmes, Syvä-Kankainen ja Musta. Alueen järvistä yhdeksän on yli kymmenen hehtaarin laajuisia.
Alpo Vuolle

Alpo Vuolle
Alpo Viljami Vuolle (7. maaliskuuta 1916 Peräseinäjoki – 30. huhtikuuta 1997) oli suomalainen näytelmäkirjailija.
Vuolle toimi nuorisoseurojen näytelmänohjaajana sekä opettajana kansalais- ja työväenopistoissa. Hän oli Uudenmaan nuorisoseurojen liiton puheenjohtaja ja Suomen Näytelmäkirjailijaliiton jäsen.
Vuolle kirjoitti näytelmien ohella myös runoja.
Teoksia

Nuorten ääni : kuorolausuntaohjelmistoa. Uudenmaan nuorisoseura, Kerava 1945
Juhlan tuntua : ohjelma-aineistoa nuoriso- y.m. juhliin. Valistus 1947
Kalamajan salaisuus : 2-näytöksinen 3-kuvaelmainen kansannäytelmä. Näytelmäkirjasto 56. Satakunnan kirjateollisuus, Pori 1947
Kantolan veljesten emäntäpiika : kolminäytöksinen kansannäytelmä. Pellervon näytelmiä 46. Pellervo-seura, Vammala 1947
Näkinkenkä soi : uusia runoilijoita ; kirjoittajina Paavo Heino, Pentti Holappa, Erkki Kuosmanen, Osmo Ruhanen, Väinö Saimala, Toivi Suomela, Eva Vaahtera, Veikko Valtonen, Alpo Vuolle. Otava 1948
Kalmankorven aarre : kolminäytöksinen, viisikuvaelmainen kansannäytelmä. Näytelmäkirjasto 58. Satakunnan kirjateollisuus, Pori 1949
Onnen salaisuus : satukuvaelma raittiusjuhlaan. Suomen opettajain raittiusliitto, Vammala 1949
Tasapeli muuttaa tilanteen : näytelmä, yksinäytöksinen maalaisidylli. Kerava 1949
Juhlahetkien avuksi : ohjelma-aineistoa ; kirj. Alpo Vuolle, Aulis Salovaara. Satakunnan kirjateollisuus, Pori 1951
Pauli haastattelee isoisää. Suomen opettajain raittiusliitto, Helsinki 1951
Nuori Rauma : Rauman nuorison kulttuuriviikko 24-30.3.1952 ; toim. Alpo Vuolle. Rauman raittiusliitto / Rauman nuorisotyölautakunta, Rauma 1952
Suvi-ilta karjamailla : yksinäytöksinen, laulunsekainen kansannäytelmä. Näytelmäkirjasto 61. Satakunnan kirjateollisuus, Pori 1953
Syttykää, juhlavalot : rapsodioita, pienoisnäytelmiä, kuvaelmia, kuorolausunta- ja lausuntatehtäviä. Valistus 1953
Myöhästynyt ratkaisu : näytelmä. 1954
Näin me juhlimme : juhlaohjelmistoa kouluille ja nuorisojärjestöille. Valistus 1954
Pikku näyttämön avuksi : ohjelmistoa kouluille ja nuorisojärjestöille. Valistus 1956
Suomen mestari : yksinäytöksinen urheiluaiheinen huvinäytelmä. Näytelmäkirjasto 71. Satakunnan kirjateollisuus, Pori 1957
Tästä juhla joutunevi : uutta ohjelmistoa kouluille ja nuorisojärjestöille. Valistus 1957
Kynäilijä : Mikkelin kansalaisopiston kynäilijäin kerhon julkaisu ; toim. Alpo Vuolle. Mikkelin kansalaisopiston toverikunta, Mikkeli 1958
Joonas Juustilan onnenlintu : 1-näytöksinen huvinäytelmä. Seuranäytelmiä 595. Karisto 1960
Joulujuhlamme ja muuta ohjelmistoa nuorille. Valistus 1960
Kynäilijä : Mikkelin kansalaisopiston kynäilijäin kerhon julkaisu ; toim. Alpo Vuolle. Mikkelin kansalaisopiston toverikunta, Mikkeli 1960
Jytinäkihlajaiset : yksinäytöksinen huvinäytelmä Etelä-Pohjanmaan murteella. Seuranäytelmiä 596. Karisto 1961
Kolmen jätkän lomakoti : kolminäytöksinen kansannäytelmä. Näytelmäkirjasto 75. Satakunnan kirjateollisuus, Pori 1964
Runokirje ystäville : runoja vuosilta 1933-1981 ; ilmestynyt Alpo Vuolteen 45-taiteilijajuhlaan Palojoen nuorisoseuran talossa 4.10.1981. Nurmijärven sanomat, Nurmijärvi 1981
Akira Yoshizawa

Akira Yoshizawa
Akira Yoshizawa (jap. 吉澤 章,  Yoshizawa Akira; 14. maaliskuuta 1911 – 14. maaliskuuta 2005) pidetään origamin suurtaitajana. Hän teki origamista elävän taiteen. Hänen oman arvionsa mukaan 1989 hän oli luonut yli 50 000 mallia, joista vain muutama sata on kaaviona. Yoshizawa kirjoitti yhteensä 18 origamikirjaa. Hän toimi koko uransa Japanissa kansainvälisen kulttuurin lähettiläänä. Vuonna 1983 Japanin keisari Hirohito nimesi hänet Nousevan auringon ritarikuntaan. Se on yksi suurimmista kunnianosoituksista, joka Japanin kansalaiselle voidaan antaa.
Käännös suomeksi
Aleksander Kakowski

Aleksander Kakowski
Aleksander Kakowski  bródno
Aleksander Kakowski (5. helmikuuta 1862 – 30. joulukuuta 1938) oli katolisen kirkon 15. joulukuuta 1919 nimitetty puolalainen kardinaali. Hän sai vihkimyksensä papiksi 30. toukokuuta 1886 ja piispaksi 22. kesäkuuta 1913. Hän oli Varsovan arkkipiispana vuodesta 1913 kuolemaansa.
Aiheesta muualla

Catholic-hierarchy.org: Aleksander Cardinal Kakowski (englanniksi)
Exocet (kirjaintyyppi)

Exocet
Exocet on Jonathan Barnbrookin suunnittelema kirjaintyyppi. Se suunniteltiin alun perin Illustration Now -vuosijulkaisua varten, ja Emigre julkaisi fontin vuonna 1991.
Exocet perustuu primitiivisille antiikin Rooman ja varsinkin  antiikin Kreikan kiveen hakatuille kirjaimille. Esimerkiksi Q perustuu varhaisen kreikkalaisen kirjaimiston vanhaan koppa-kirjaimeen ja O muistuttaa thetan varhaismuotoa. Sunnitteluvaiheessa Barnbrookia askarrutti, miten kirjainten päätteet olivat alun perin syntyneet. Hän kokeili sekä kirjainten piirtämistä siveltimellä että niiden hakkaamista kiveen. Kirjaintyyppi on saanut nimensä ranskalaisvalmisteiselta Exocet-meritaisteluohjukselta.
AlphaTauri AT02

| AlphaTauri AT02 |
| --- | --- |
 Yuki Tsunodan AlphaTauri AT02 Itävallan GP:ssä 2021.
Talli:   AlphaTauri
Suunnittelija(t):  Jody Egginton
Kuljettajat:  10.  Pierre Gasly 22.  Yuki Tsunoda
Teknisiä tietoja
Renkaat:  P Pirelli
Moottori:  Honda RA621H
Kilpailuhistoria
Debyytti:   Bahrainin GP 2021
Kilpailuja:  22
Voittoja:  0
Paalupaikkoja:  0
Nopeimpia kierroksia:  1
Palkintosijoja:  1
MM-pisteitä:  142
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Abu Dhabin GP 2021
AlphaTauri AT02 oli Formula 1 -talli AlphaTaurin käyttämä auto kaudella 2021. Autolla kilpailivat Pierre Gasly ja Yuki Tsunoda. Auto julkistettiin 19. helmikuuta 2021. Talli joutui tekemään kauden aikana muutoksia Tsunodan autoon, koska hänellä oli vaikeuksia yltää auton polkimiin.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2021 | AlphaTauri | Honda | P |  | BHR | EMI | POR | ESP | MON | AZE | FRA | STY | AUT | GBR | HUN | BEL | NED | ITA | RUS | TUR | USA | MEX | SÃP | QAT | SAU | ABU | 142 | 6. |
| 2021 | AlphaTauri | Honda | P |  Pierre Gasly | 17† | 7 | 10 | 10 | 6 | 3 | 7 | Kesk. | 9 | 11 | 5 | 6 | 4 | Kesk. | 13 | 6 | Kesk. | 4 | 7 | 11 | 6 | 5 | 142 | 6. |
| 2021 | AlphaTauri | Honda | P |  Yuki Tsunoda | 9 | 12 | 15 | Kesk. | 16 | 7 | 13 | 10 | 12 | 10 | 6 | 15 | Kesk. | DNS | 17 | 14 | 9 | Kesk. | 15 | 13 | 14 | 4 | 142 | 6. |
Aiheesta muualla

Kuvia tai muita tiedostoja aiheesta AlphaTauri AT02 Wikimedia Commonsissa
Espanjan salibandymaajoukkue

Espanjan salibandymaajoukkue edustaa Espanjaa miesten salibandyn MM-kilpailuissa. Espanja ei toistaiseksi ole voittanut niistä ainoatakaan mitalia. Joukkue pelasi ensimmäisen ottelunsa vuoden 2002 salibandyn MM-kisoissa. Tuossa ottelussa Espanja hävisi Italialle 3–5.
Käännös suomeksi
Erwin Resch

| Mitalit> Maa:   Itävalta.Miesten alppihiihto.MM-kilpailut  | Mitalit> Maa:   Itävalta.Miesten alppihiihto.MM-kilpailut  | Mitalit> Maa:   Itävalta.Miesten alppihiihto.MM-kilpailut  | Maa:   Itävalta> Miesten alppihiihto. |
| --- | --- | --- | --- |
|  Pronssia | Schladming 1982 | syöksylasku |  |
| Nuorten EM-kilpailut  | Nuorten EM-kilpailut  | Nuorten EM-kilpailut  |  |
|  Kultaa | Achenkirch 1979 | syöksylasku |  |
Erwin Resch (s. 2. huhtikuuta 1957 Mariapfarr, Itävalta) on itävaltalainen uransa lopettanut alppihiihtäjä.
Resch saavutti pronssia syöksylaskusta Schladmingin maailmanmestaruuskilpailuissa 1982. 1984 Sarajevon olympialaisten syöksylaskussa, hän sijoittui yhdenneksitoista.
Maailmancupissa Resch pystyi kolmeen syöksylaskun osakilpailuvoittoon ja yhteensä 13 palkintokorokepaikkaan. Hän sijoittui syöksylaskun maailmancupissa toiseksi ja kokonaiskilpailussa kahdenneksitoista kaudella 1983–1984.
Resch lopetti uransa vuonna 1991.
Osakilpailuvoitot

| Päivä | Paikka | Laji |
| --- | --- | --- |
| 13. joulukuuta 1981 |  Val Gardena | syöksylasku |
| 9. tammikuuta 1983 |  Val d'Isère | syöksylasku |
| 4. joulukuuta 1983 |  Schladming | syöksylasku |
Espanjan perustuslaki

Espanjan perustuslaki (espanjaksi ja galiciaksi: Constitución Española; baskiksi: Espainiako Konstituzioa; katalaaniksi: Constitució Espanyola; oksitaaniksi: Constitucion espanhòla) on Espanjan kuningaskunnan ylin laki ja oikeuslähde. Espanjan nykyinen perustuslaki tuli voimaan 29. joulukuuta vuonna 1978 maassa pidetyn kansanäänestyksen jälkeen ja on Espanjan demokratiaan siirtymisen huipentuma. Espanjan perustuslakiin vaikutti vahvasti Saksan perustuslaki Grundgesetz. Perustuslakiin on tehty muutoksia vain kaksi kertaa sen ilmestymisen jälkeen.
Aiheesta muualla

Espanjan perustuslaki (espanjaksi)
Espanjan perustuslaki (englanniksi)
Evolution: The Best of Iron Butterfly

| Evolution: The Best of Iron Butterfly Iron Butterfly |
| --- | --- | --- |

Kokoelmalevyn tiedot
 Äänitetty : 1967-1970
 Julkaistu: marraskuu 1971
 Formaatti: LP
 Tyylilaji: psykedeelinen rock, heavy rock, acid rock
 Kesto: 36.23
 Levy-yhtiö: ATCO Records
Iron Butterflyn muut julkaisut
| Metamorphosis 1970 | Evolution: The Best of Iron Butterfly 1971 | Star Collection 1973 |
Evolution: The Best of Iron Butterfly on Iron Butterfly-yhtyeen kokoelma-albumi.
Kappaleet > A-puoli

"Iron Butterfly Theme"
"Possession"
"Unconscious Power"
"Flowers and Beads"
"Termination"
"In-A-Gadda-Da-Vida" (45 RPM single-edit)
Kappaleet > B-puoli

"Soul Experience"
"Stone Believer"
"Belda-Beast"
"Easy Rider (Let The Wind Pay The Way)"
"Slower Than Guns"
Exochí

| Exochí Εξοχή |
| --- | --- |
 Exochí
 Koordinaatit: 39°41′9″N, 20°49′20″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Ioánnina
Kunta:  Ioánnina
Hallinto:  
 – Asutustyyppi:  kaupunki
 – Kallikrates-koodi:  1801010201
Väkiluku (2011):  2 975
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Exochí (kreik. Εξοχή) on Kreikan kaupunki, joka kuuluu hallinnollisesti Ioánninan kuntaan, Ioánninan alueyksikköön ja Epeiroksen alueeseen. Exochí muodostaa oman kaupunkiyhdyskuntansa (Τοπική Κοινότητα Εξοχή, Topikí Koinótita Exochí). Kaupungin väkiluku on 2 975 (vuonna 2011).
Exochí on Ioánninan esikaupunki ja sijaitsee noin kolme kilometriä luoteeseen sen keskustasta, Ioánninan lentoaseman eteläpuolella. Kaupungista etelään sijaitsee Kardamítsian kaupunki.
Erwin Kremers

Erwin Kremers
Erwin Kremers (s. 24. maaliskuuta 1949 Mönchengladbach Saksa) on aktiiviuransa jo lopettanut saksalainen jalkapalloilija. Pelipaikaltaan hän oli hyökkääjä. Myös hänen kaksosveljensä, Helmut Kremers, on entinen jalkapalloilija. He olivatkin ensimmäiset kaksoset, jotka ovat koskaan pelanneet Bundesliigassa.
Ura seurajoukkueessa

Jalkapallon pelaamisen Kremers aloitti Borussia Mönchengladbachin juniorijoukkueissa. Seuran edustusjoukkueen mukana hän pääsi pelaamaan vuosien 1967-1969 aikana kaikkiaan 24 ottelua, joissa teki yhden maalin. Tämän jälkeen Kremers siirtyi edustamaan Kickers Offenbachia, jonka riveissä pelasi vuosina 1969-1971 yhteensä 25 ottelua ja teki pelaamissaan otteluissa kymmenen maalia. Aktiiviuransa loppuvaiheet, eli vuodet 1971-1979 Kremers edusti FC Schalke 04:ää. Näiden vuosien aikana hänen tililleen kertyi 212 ottelua, joiden aikana hän onnistui maalinteossa 50 kertaa.
Ura maajoukkueessa

Länsi-Saksan jalkapallomaajoukkueessa Kremers pelasi vuosien 1972-1974 aikana 15 ottelua, onnistuen maalinteossa kolme kertaa. Hän oli mukana myös maansa edustusjoukkueessa vuoden 1972 EM-kilpailuissa.
Käännös suomeksi
Exner

Exner on saksankielinen sukunimi. Joitain Exner-nimisiä ovat:
Adam Joseph Exner (1928–2023), kanadalainen roomalaiskatolinen arkkipiispa
Adolf Exner (1841–1894), itävaltalainen juristi
Franz Serafin Exner (1802–1853), itävaltalainen filosofi ja koulutuksen uudistaja
Franz Serafin Exner (fyysikko) (1849–1926), itävaltalainen fyysikko
Karl Exner (1842–1914), itävaltalainen matemaatikko, fyysikko
Lahja Exner (s. 1939), ruotsinsuomalainen sosiaalidemokraattinen poliitikko
Siegmund Exner-Ewarten (1846–1926), itävaltalainen fysiologi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Aleksandr Tšerepnin

Aleksandr Nikolajevitš Tšerepnin (ven. Александр Николаевич Черепнин; 21. tammikuuta (J: 9. tammikuuta) 1899 Pietari – 29. syyskuuta 1977 Pariisi) oli venäläissyntyinen säveltäjä ja pianisti. Hänen isänsä oli säveltäjä Nikolai Tšerepnin, joka oli Nikolai Rimski-Korsakovin oppilas. Aleksandrin pojat Serge ja Ivan olivat myös säveltäjiä.
Tšerepnin syntyi Pietarissa, Venäjällä. Venäjän vallankumous vuonna 1917 pakotti hänet muuttamaan Ranskaan ja myöhemmin Yhdysvaltoihin. Tšerepnin kävi konsertoimassa kaukoidässä vuosina 1934–1937. Japanissa hän konsertoi Akira Ifukuben kanssa. Kiinan-vierailunsa aikana hän nai kiinalaisen pianistin Lee Hsien Mingin.
Toisen maailmansodan aikana Tšerepnin asui Ranskassa. Vuonna 1948 hän muutti Yhdysvaltoihin ja sai vuonna 1958 maan kansalaisuuden. Hän ja hänen vaimonsa opettivat musiikkia DePaulin yliopistossa Chicagossa. Tšerepnin kuoli vuonna 1977 Pariisissa.
Singaporen sinfoniaorkesteri oli ensimmäinen orkesteri, joka levytti Tšerepninin musiikkia.
Aleksander Ijas

Aleksander Ijas (27. syyskuuta 1869 Loviisa – 29. joulukuuta 1914 Miandoab, Persia) oli Venäjän keisarillisessa armeijassa palvellut everstin arvoon kohonnut suomalainen upseeri ja diplomaatti. Hän palveli useita vuosia Venäjän konsulina Persiassa ja sai siellä surmansa ensimmäisen maailmansodan alussa.
Ijas kävi Haminan kadettikoulun ja palveli vuodesta 1891 Varsovan liettualaisrykmentin henkivartiokaartin joukko-osastossa. Hän suoritti 1898 Venäjän ulkoministeriön kouluosaston itämaisten kielten kurssin, ja sen jälkeen hän oli diplomaattitehtävissä ensin Pamirin alueella ja sitten 11 vuoden ajan Persiassa. Persiassa Ijas oli Venäjän konsulina ensin Täbrizissä ja vuodesta 1912 Soudz-Bulagissa.
Ijas hallitsi noin tusinan verran kieliä. Suomen, ruotsin ja venäjän lisäksi hän hallitsi saksan, ranskan, englannin, puolan, persian, azerin, kurdin ja turkin kielet. Hän jopa käänsi persian kielelle valikoiman Juhani Ahon Lastuja.
Ijas nimitettiin 1912 Venäjän konsuliksi Persian kurdialueella sijainneeseen Soudz-Bulagiin. Sotatoimien alettua Turkkia vastaan tällä alueella lokakuun lopulla 1914 Ijas viivytti lähtöään useita viikkoja uskoen pystyvänsä läsnäolollaan rauhoittamaan paikallista kurdiväestöä. Ijas siirtyi etenevien turkkilais-kurdilaisten joukkojen tieltä Miandoabin pikkukaupunkiin. Persialaiset joukot eivät kuitenkaan saaneet hyökkääjiä pysäytetyksi siellä, vaan lähtivät perääntymään. Ijas lähti aluksi vetäytyvien persialaisten mukaan mutta palasi kahteen otteeseen takaisin kaupunkiin hakemaan asunnostaan sinne jääneitä rahojaan ja muita tärkeitä esineitä. Jälkimmäisen paluumatkan aikana Ijaksen ollessa lähellä kaupungissa ollutta asuntoaan häneen osui turkkilaisten ampuma luoti, ja hän putosi hevosen selästä.
Aluksi Ijaksen luultiin jääneen vangiksi. Hänen tavaroitaan löydettiin erään 28. tammikuuta 1915 Seivanin aseman luona käydyssä kahakassa kaatuneen turkkilaisen sotilaan taskusta. Kun venäläiset palasivat Miandoabiin alkuvuodesta 1915 onnistuneen vastahyökkäyksen jälkeen, he yrittivät selvittää Ijaksen kohtaloa. Paikallisten asukkaiden mukaan Ijas oli haudattu kaupungin lähellä virtaavan Dzagatu-joen rannalle, mutta tulva oli myöhemmin nähtävästi vienyt mukanaan sen rantakaistaleen, jolla Ijaksen hauta sijaitsi.
Aiheesta muualla

Halén, Harry: ”Urmian uhri”, Kulkumiehiä : suomalais-itämainen vieraskirja, s. 99–106.  Otava, 1996.  ISBN 951-1-08724-X.
Aleksandr Vasjunov

| Aleksandr Vasjunov |
| --- | --- |

Henkilötiedot
Syntynyt: 22. huhtikuuta 1988 Jaroslavl, Neuvostoliitto
Kuollut: 7. syyskuuta 2011 Jaroslavl, Venäjä
Kansalaisuus:   Venäjä
Jääkiekkoilija
Pelipaikka:  vasen laitahyökkääjä
Maila:  oikea
Pituus:  183 cm
Paino:  86 kg
Pelaajaura
Pääsarjaura:  2005–2011
Seurat:  Lokomotiv Jaroslavl New Jersey Devils Lowell Devils
NHL-varaus:  58. varaus, 2006 New Jersey Devils
Aleksandr Sergejevitš Vasjunov (ven. Алекса́ндр Серге́евич Васю́нов, 22. huhtikuuta 1988 – 7. syyskuuta 2011) oli venäläinen jääkiekkoilija, joka pelasi viimeisellä kaudellaan Lokomotiv Jaroslavlissa. Hän oli pelipaikaltaan vasen laitahyökkääjä.
Vasjunov pelasi vuotta aiemmin NHL-seura New Jersey Devilsissä, jonne hänet varattiin toisella kierroksella 2006. New Jersey Devilsin lisäksi hän pelasi aikuisena AHL-seura Lowell Devilsissä. Vasjunov siirtyi KHL-seura Lokomotiv Jaroslavliin yhden vuoden sopimuksella.
Vasjunov menehtyi 7. syyskuuta 2011 Lokomotiv Jaroslavlia kohdanneessa lento-onnettomuudessa.
Espanjan senaatti

| Espanjan senaatti Senado de España |
| --- | --- |
 
Tyyppi
Tyyppi:  Ylähuone
Johto
Puheenjohtaja:  Pío García-Escudero (PP)
Ensimmäinen varapuheenjohtaja:  Pedro Sanz Alonso (PP)
Toinen varapuheenjohtaja:  Joan Lerma (PSOE)
Kokoonpano
Edustajia:  266
 
Puolueet:  Hallitus (141)      Sosialistinen työväenpuolue (141) Oppositio (125)      Kansanpuolue (73)       Katalonian tasavaltalainen vasemmisto (13)       Ciudadanos (10)       EAJ-PNV (10)       Unidos Podemos (6)       Junts per Catalunya (4)       Navarra Suma (3)       EH Bildu (2)       Gomeran sosialistiryhmä (1)       Compromís (1)       Kanarian koalitio (1)       Vox (1)
Kokouspaikka
 
 Palacio del Senado, Centro, Madrid, Espanjan kuningaskunta
Kotisivut
 http://www.senado.es/
Espanjan senaatti (esp. Senado de España) on Espanjan parlamentin ylähuone, joka muodostuu 266 jäsenestä. Näistä 208 valitaan suoralla kansanäänestyksellä, ja alueelliset elimet nimittävät loput 58 virkaan. Heidän toimikautensa on neljä vuotta.
Senaatin rakennus
Aiheesta muualla

Wikimedia Commonsissa on kuvia tai muita tiedostoja aiheesta .
Senaatin sivusto (espanjaksi)